CELEX: 62017TN0480
Language: lt
Date: 2017-08-03 00:00:00
Title: Byla T-480/17: 2017 m. rugpjūčio 3 d. pareikštas ieškinys byloje Graikija/Komisija

23.10.2017   
            
            
               LT
            
            
               Europos Sąjungos oficialusis leidinys
            
            
               C 357/18
            
         2017 m. rugpjūčio 3 d. pareikštas ieškinys byloje Graikija/Komisija
   
   (Byla T-480/17)
   (2017/C 357/23)
   Proceso kalba: graikų
   
      Šalys
   
   
      Ieškovė: Graikijos Respublika, atstovaujama G. Kanellopoulos ir A. Vassilopoulou
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamą 2017 m. birželio 26 d. Komisijos įgyvendinimo sprendimą tiek, kiek pagal jį Graikijos Respublikos išlaidos – iš viso 1 182 054,72 EUR – atlikus atitikties patvirtinimą nefinansuojamos Europos Sąjungos lėšomis, taikant vienkartinį apmokestinimą ir fiksuoto dydžio finansines korekcijas dėl trūkumų taikant kompleksinę paramą iš EŽŪGF ir EŽŪFKP 2012, 2013 ir 2014 paraiškų teikimo metais, kaip nurodyta dėl faktinių bylos aplinkybių ir dėl panaikinimo pagrindų, ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmajame ieškinio pagrinde ieškovė nurodo, kad ginčijama korekcija buvo nustatyta pažeidžiant teisės aktus, remiantis fakto klaida, nepakankamai ir klaidingai motyvavus ir pažeidžiant gero administravimo bei teisingumo principus, kaip detaliai nurodyta būtent pirmojoje šio pagrindo dalyje, kiek tai susiję su trūkumais kai kuriais TANVR Nr. 1 kontrolės aspektais ir konkrečiais būtiniausių reikalavimų dėl trąšų ir augalų apsaugos produktų naudojimo kontrolės aspektais, ir antrojoje šio pagrindo dalyje, kiek tai susiję su rizikos analizės trūkumais.
            
         
               2.
            
            
               Antrasis ieškinio pagrindas susijęs su nepakankamu motyvavimu, fakto klaida ir tuo, kad ginčijamu sprendimu pažeidžiamas proporcingumo principas, nes tame sprendime atmestas Graikijos valdžios institucijų atliktas tikslus nustatytų trūkumų (su sąlyga, kad jie iš tiesų egzistuoja) finansinio poveikio apskaičiavimas, atsižvelgiant ir į Komisijos taikinimo institucijos rekomendacijas.